Diari Oficial de la Generalitat Valenciana


Sumari del DOGV 2306, del 08-07-1994 (1994/831933)

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mutxamel.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2306

Data del DOGV
:   08-07-1994

Secció del DOGV
:   ALTRES DISPOSICIONS

Número del document
:   1994/831933


Data del document
:   21-06-1994

Organisme emissor
:   Conselleria d'Administració Pública

Tipus de document
:   Acord

ACORD de 21 de juny de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mutxamel. [94/4615]  
El Govern Valencià, en la reunió del dia 21 de juny de 1994, adoptà l'acord següent:  
L'Ajuntament de Mutxamel, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un enllaç a distint nivell al punt quilomètric 2,228 de la CN-340 i un pont sobre el riu Sec.  
Aquesta declaració d'urgent ocupació es justifica en les raons següents:  
- Les obres que s'han d'executar estan previstes en les Normes Subsidiàries de Planejament Municipal.  
- La mercantil Litoral Mediterráneo, SA està executant les obres del pla parcial Bonalba, que enllaça amb la carretera nacional 340, a través d'un viari que uneix la carretera a l'enllaç esmentat i el pont.  
- La mercantil Litoral Mediterráneo, SA va obtenir les corresponents autoritzacions per a la realització de les obres, tant del Ministeri d'Obres Públiques, Transports i Medi Ambient, com de la Confederació Hidrogràfica del Xúquer, i també ha obtingut ja una pròrroga del termini concedit, en no haver-se pogut executar les obres pels problemes sorgits per a l'adquisició dels terrenys.  
- A través del pont estan projectades les xarxes d'aigua i clavegueram que donaran servei a les urbanitzacions de Bonalba i Cotoveta. Aquestes xarxes no podran connectar-se amb els habitatges en execució sense la realització de les obres.  
- Si no es realitzen urgentment les obres, podran caducar les autoritzacions obtingudes per la mercantil Litoral Mediterráneo, SA.  
Sotmès l'expedient a informació pública i efectuades les notificacions individualitzades als afectats, aquests han presentat al·legacions que van ser resoltes per acord plenari de l'Ajuntament de Mutxamel en la sessió de 22 de febrer de 1994.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, conformement amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Mutxamel per a l'execució del projecte de construcció d'un enllaç a distint nivell al punt quilomètric 2,228 de la CN-340 i un pont sobre el riu Sec.  
Llista de béns afectats:  
Finca núm. 3  
Propietària: Sra. Mª Teresa Baeza Ferrandiz.  
Domicili: c/ d'Alfons XII, 11. Mutxamel.  
Parcel·la 2. Situació: partida Benessiu.  
Límits: nord, Sr. José Sala Brotons; sud, Sr. Juan Manuel i Sra. Mª Luisa Riera Pérez; est, Sra. Loreto Martínez Antón; i oest, resta de la finca.  
Superfície expropiada de sòl: 725 m2.  
Dades registrals: tom 717, llibre 70, foli 125, finca 393.  
Finca núm. 4  
Propietària: Sra. Mª Loreto Martínez Antón.  
Domicili: passeig de la Constitució, 29. Mutxamel.  
Parcel·la 3.a). Situació: partida Benessiu.  
Límits: nord, Sra. Teresa Baeza Ferrándiz; sud, Sr. Juan Manuel i Sra. Mª Luisa Riera Pérez; est, CN-340; i oest, Sra. Teresa Baeza Ferrándiz.  
Superfície expropiada de sòl: 94 m2.  
Dades registrals: tom 464, llibre 48, foli 110, finca 2879.  
Finca núm. 5  
Propietària: Sra. Mª Loreto Martínez Antón.  
Domicili: passeig de la Constitució, 29. Mutxamel.  
Parcel·la 3.b). Situació: partida Benessiu.  
Límits: nord, resta de la finca; sud, Sr. Juan Manuel i Sra. Mª Luisa Riera Pérez; est, resta de la finca; i oest, CN-340.  
Superfície expropiada de sòl: 1.025 m2.  
Dades registrals: tom 464, llibre 48, foli 110, finca 2879.  
Finca núm. 6  
Propietari: Sr. José Sala Brotons.  
Domicili: partida el Senyal, 11. Mutxamel.  
Parcel·la 4. Situació: partida Benessiu.  
Límits: nord, resta de la finca; sud, Sra. Teresa Baeza Ferrándiz; est, CN-340; i oest, resta de la finca.  
Superfície expropiada de sòl: 107 m2.  
Dades registrals: tom 549, llibre 55, foli 93, finca 3075.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament de Mutxamel al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 21 de juny de 1994  
El conseller secretari del Govern Valencià,  
LUIS BERENGUER FUSTER